নিক্কি প্রধান
নিক্কি প্রধান (জন্ম ৮ই ডিসেম্বর ১৯৯৩) হলেন একজন ভারতীয় পেশাদার ফিল্ড হকি খেলোয়াড় এবং ভারতীয় জাতীয় দলের সদস্য। নিক্কি ছিলেন ঝাড়খণ্ডের প্রথম মহিলা হকি খেলোয়াড় যিনি অলিম্পিকে ভারতের প্রতিনিধিত্ব করেছিলেন। তাঁকে রিও অলিম্পিকের ১৬-সদস্যের দলে অন্তর্ভুক্ত করা হয়েছিল, যে দল ২০১৫ সালে হকি ওয়ার্ল্ড লিগ সেমিফাইনালে একটি দুর্দান্ত প্রদর্শনের পরেই, ৩৬ বছর পর অলিম্পিকে ভারতীয় মহিলা হকির প্রত্যাবর্তনকে চিহ্নিত করেছিল। তিনি ভারতীয় মহিলা হকি দলের মিডফিল্ডার ছিলেন। জয়পাল সিং মুন্ডা (১৯২৮), মাইকেল কিডো (১৯৭২), সিলভানাস ডুংডুং (১৯৮০), অজিত লাকড়া (১৯৯২) এবং মনোহর টপনোর (১৯৮৪) পর হকি দলে তাঁর নির্বাচনের ফলে মহিলা পুরুষ মিলিয়ে তিনি ছিলেন ঝাড়খণ্ড থেকে অলিম্পিকে খেলার জন্য ষষ্ঠ হকি খেলোয়াড়।